CELEX: 62014CN0535
Language: fi
Date: 2014-11-24 00:00:00
Title: Asia C-535/14 P: Valitus, jonka Vadzim Ipatau on tehnyt 24.11.2014 unionin yleisen tuomioistuimen (ensimmäinen jaosto) asiassa T-646/11, Ipatau v. neuvosto, 23.9.2014 antamasta tuomiosta

26.1.2015   
            
            
               FI
            
            
               Euroopan unionin virallinen lehti
            
            
               C 26/20
            
         Valitus, jonka Vadzim Ipatau on tehnyt 24.11.2014 unionin yleisen tuomioistuimen (ensimmäinen jaosto) asiassa T-646/11, Ipatau v. neuvosto, 23.9.2014 antamasta tuomiosta
   (Asia C-535/14 P)
   (2015/C 026/24)
   Oikeudenkäyntikieli: ranska
   
      Asianosaiset
   
   
      Valittaja: Vadzim Ipatau (edustaja: asianajaja M. Michalauskas)
   
      Muu osapuoli: Euroopan unionin neuvosto
   
      Vaatimukset
   
   
               —
            
            
               Unionin yleisen tuomioistuimen 23.9.2014 antama tuomio (asia T-646/11) on kumottava
            
         
               —
            
            
               oikeusriita on ratkaistava lopullisesti tai se on palautettava unionin yleiseen tuomioistuimeen tämän ratkaistavaksi
            
         
               —
            
            
               neuvosto on velvoitettava korvaamaan oikeudenkäyntikulut, mukaan lukien unionin yleisessä tuomioistuimessa aiheutuneet oikeudenkäyntikulut.
            
         
      Oikeudelliset perusteet ja pääasialliset perustelut
   
   Valittaja vetoaa neljään valitusperusteeseen valituksensa tueksi.
   Valittaja katsoo ensimmäiseksi, että unionin yleinen tuomioistuin loukkasi oikeutta tehokkaaseen oikeussuojaan, kun se ei myöntänyt oikeusapuhakemuksen tekemiselle lykkäävää vaikutusta sen säädetyn määräajan osalta, jossa kumoamiskanne on nostettava riidanalaisesta toimesta.
   Valittaja moittii toiseksi unionin yleistä tuomioistuinta siitä, että tämä loukkasi puolustautumisoikeuksia. Unionin yleinen tuomioistuin nimittäin totesi, ettei neuvoston täytynyt ilmoittaa valittajalle tätä vastaan puhuvista seikoista eikä antaa tälle mahdollisuutta tulla kuulluksi ennen päätöksen 2012/642/YUTP (1) ja täytäntöönpanoasetuksen N:o 1017/2012 (2) antamista.
   Unionin yleinen tuomioistuin teki kolmanneksi oikeudellisen virheen, kun se katsoi, että riidanalaisissa toimissa mainitut perustelut ovat riittäviä.
   Unionin yleinen tuomioistuin teki viimeiseksi oikeudellisen virheen, kun se katsoi, etteivät riidanalaiset toimet olleet suhteettomia.
   
      (1)  Valko-Venäjään kohdistettavista rajoittavista toimenpiteistä 15.10.2012 annettu neuvoston päätös 2012/642/YUTP (EUVL L 285, s. 1).
   
      (2)  Valko-Venäjää koskevista rajoittavista toimenpiteistä annetun asetuksen (EY) N:o 765/2006 8 a artiklan 1 kohdan täytäntöönpanosta 6.11.2012 annettu neuvoston täytäntöönpanoasetus (EU) N:o 1017/2012 (EUVL L 307, s. 7).